English: Diolch, Dai. It's interesting that one of the aspects you mentioned there was the talk around a national care service or a national care system. It seems in some ways to be very much the flavour of the moment here, talking about how we take forward an approach to care that builds on the approach that we've done back in the post-war years around the health service. It's quite interesting. Of course, you'll be aware that the approach we're currently taking under 'A Healthier Wales', the long-term plan for health and social care, is to bring the two spheres together. I think it's something that the original architects of the national health service, were they alive today, would look at and would recognise as an imperative, so that, for older people and others, they have something that feels genuinely seamless, that they are picked up when they need it and they are helped to live independently with seamless care, integrated care, around them at home. We see so many good examples. I was in north Wales yesterday looking at excellent examples: the teams that are working out of Wrexham Maelor Hospital, the Cwm Taf reablement teams, the stay well at home teams. There's more and more of this. We're actually putting the money into that, Dai, as well. So, you're asking about resources. There are a number of ways we do this, not least through the ICF funding, and we've announced an additional £80 million into intermediate care funding this year to drive those sorts of initiatives. Yes, we have changed the ICF slightly - I think rightly - to also include, for example, how we find creative solutions to provide for the needs of children with complex needs and so on. But, the main focus was, and continues to be as well, on the needs of our ageing population and how we best provide that. So, we are, even in constrained times - as laid out by the finance Secretary just now - we are trying to find that money to drive innovation, but it's more than that. What 'A Healthier Wales' shows us as well, building on the cross-party support for the parliamentary review that preceded it, was that actually this has to become core. So, part of a healthier nation is backed by £100 million of transformation funding, which is not designed to replicate what's going on within ICF, so, lots of 'Let a thousand flowers bloom'; it's to take some of those flowers that are blooming and say, 'How do we make sure that it happens not just in one place but across a region?' And if we can lift it up to a step change across that region, how do we do that in a way then that can be replicable to other regions? So, we build strongly on the creativity that we have seen. There are other ways: the investment that we're putting in, for example, to not only our carers strategy, but the money behind carers as well, because we recognise that if you don't look after carers, including some older carers, they themselves will become the people who need to be cared for. So, there are a number of ways that we are trying to put money into the system in the right way and some of them were outlined by the Cabinet Secretary for Finance earlier on. You are right, though, Dai, we can't rest on our laurels with that, we have a way to go. I think the older people's commissioner has previously been, and I'm sure the new older people's commissioner will be, very frank in welcoming the strides we have taken. I think we are doing some incredible things within Wales, quite frankly, but also saying we need to go further. Part of that, I have to say, is, as has been touched on a couple of times, making a reality of the legislation we pass here as legislators. I've touched on a couple of the ways we can do it, but one of those is actually taking forward with older people the idea of how we make that real, and there is work going on at the moment with the framework for an ageing society. That's looking at how we make real participation, deal with transport issues in urban and rural areas, living in the community, what makes a real difference to people living independently in the community, and also preparing for the future. Some of that touches on loneliness and isolation. So, that ministerial advisory forum that's driving that work, along with engaging with older people as well, will operate now up until the spring of next year, then they will bring forward the framework and we'll take forward from that the work that they point at to say, 'This is how you actually make this really happen on the ground and build on the work that we've done.' So, there are ways to go forward with this, but I welcome again the support for drive and innovation within this area. We haven't got there yet and I don't think we ever will. If we ever sit back and say we're happy, we'll have failed. We need to keep on pushing to make these rights real.
Welsh: Diolch, Dai. Mae'n ddiddorol mai un o'r agweddau yr oeddech yn sôn amdano oedd y siarad am wasanaeth gofal cenedlaethol neu system ofal genedlaethol. Mae'n ymddangos mewn rhyw ffordd mai dyma'r ffasiwn ar hyn o bryd, siarad am sut yr ydym am ddatblygu dull o weithredu gofal sy'n adeiladu ar yr hyn a wnaethom 'nôl yn y blynyddoedd wedi'r rhyfel ynghylch y gwasanaeth iechyd. Mae'n ddiddorol iawn. Wrth gwrs, byddwch yn ymwybodol mai'r dull o weithredu sydd ar hyn o bryd yn cael ei gymryd dan 'Cymru Iachach', y cynllun hirdymor ar gyfer iechyd a gofal cymdeithasol, yw dwyn y ddau gylch at ei gilydd. Rwy'n credu y byddai hwn yn rhywbeth y byddai penseiri gwreiddiol y gwasanaeth iechyd gwladol, pe byddent yn fyw heddiw, yn edrych arno ac yn cydnabod ei fod yn hanfodol, fel bod gan bobl hŷn ac eraill rywbeth sy'n teimlo'n wirioneddol ddi-dor, fel eu bod nhw'n cael eu codi pan fo angen a'u helpu i fyw'n annibynnol gyda gofal di-dor, gofal integredig, o'u cwmpas yn eu cartrefi. Mae cymaint o enghreifftiau da i'w gweld o'n cwmpas. Roeddwn yn y gogledd ddoe yn edrych ar enghreifftiau ardderchog: y timau sy'n gweithio o Ysbyty Wrecsam Maelor, timau ailalluogi Cwm Taf, y timau cadw'n iach gartref. Mae mwy a mwy o hyn ar gael. Rydym mewn gwirionedd yn rhoi'r arian at hynny, Dai, hefyd. Felly, rydych chi'n gofyn am adnoddau. Rydym yn gwneud hyn mewn nifer o ffyrdd, nid yn lleiaf drwy gyllid yr ICF, ac rydym wedi cyhoeddi £80 miliwn yn ychwanegol o ariannu eleni i sbarduno'r mathau hynny o fentrau gofal canolraddol. Ydym, rydym wedi newid yr ICF ryw ychydig - yn gwbl briodol yn fy marn i - i gynnwys hefyd, er enghraifft, y modd yr ydym yn dod o hyd i atebion creadigol i ddarparu ar gyfer anghenion y plant gydag anghenion cymhleth ac ati. Ond roedd y prif ffocws, ac felly mae'n para i fod hefyd, ar anghenion ein poblogaeth sy'n heneiddio a sut y darparwn hynny orau. Felly, hyd yn oed mewn amseroedd anodd - fel y nodwyd gan yr Ysgrifennydd cyllid nawr - rydym yn ceisio dod o hyd i arian i hybu arloesedd, ond mae'n fwy na hynny. Yr hyn yr oedd 'Cymru Iachach' yn ei ddangos i ni hefyd, gan adeiladu ar y gefnogaeth drawsbleidiol i'r adolygiad seneddol a'i rhagflaenodd, oedd bod yn rhaid i hyn fod mewn gwirionedd yn rhywbeth creiddiol. Felly, caiff rhan o genedl iachach ei chefnogi gan £100 miliwn o gyllid trawsnewid, nad yw wedi ei gynllunio i efelychu'r hyn sy'n digwydd o fewn yr ICF, felly, gadewch i bob un fynegi ei farn; ac ystyr hyn yw edrych ar yr hyn sy'n digwydd a dweud, 'Sut y gwnawn ni'n siŵr fod hyn yn digwydd nid yn unig mewn un man ond ar draws y rhanbarth?' Ac os gallwn godi hynny a gwneud newid sylweddol ar draws y rhanbarth hwnnw, sut y gallwn wneud hynny mewn ffordd a all gael ei efelychu wedyn mewn rhanbarthau eraill? Felly, rydym yn adeiladu'n gadarn ar y creadigrwydd yr ydym wedi ei weld. Mae ffyrdd eraill i'w cael: y buddsoddiad a roddwn yn hyn, er enghraifft, nid yn unig i'n strategaeth gofalwyr, ond yr arian y tu ôl i'r gofalwyr hefyd, oherwydd rydym yn sylweddoli os nad ydych yn gofalu am ofalwyr, gan gynnwys rhai gofalwyr hŷn, y nhw eu hunain fydd y bobl fydd angen y gofal. Felly, mae gennym nifer o ffyrdd i geisio rhoi arian i mewn yn y system yn y ffordd gywir ac amlinellwyd rhai ohonyn nhw gan Ysgrifennydd y Cabinet dros Gyllid yn gynharach. Rydych chi'n iawn, fodd bynnag, Dai. Ni allwn orffwys ar ein rhwyfau gyda hynny, mae gennym ffordd hir i'w theithio. Rwy'n credu y bu'r comisiynydd pobl hŷn blaenorol, ac rwy'n siŵr y bydd y comisiynydd pobl hŷn newydd, yn ddi-flewyn iawn ar dafod wrth groesawu'r camau yr ydym wedi eu cymryd. Credaf ein bod yn gwneud rhai pethau anhygoel yng Nghymru, a dweud y gwir, ond rydym hefyd yn dweud bod angen inni fynd ymhellach. Rhan o hynny, rhaid imi ddweud, yw, fel sydd wedi cael ei grybwyll sawl tro, gwireddu'r ddeddfwriaeth yr ydym yn ei phasio fel deddfwyr yn y fan hon. Rwyf wedi crybwyll ychydig o ffyrdd y gallwn wneud hyn, ond un o'r rheini yw dwyn y syniad ymlaen gyda phobl hŷn o ran sut mae gwireddu hyn, ac mae gwaith yn mynd rhagddo ar hyn o bryd gyda'r fframwaith ar gyfer cymdeithas sy'n heneiddio. Mae'n edrych ar sut y mae gwneud cyfranogiad gwirioneddol, gan ymdrin â materion trafnidiaeth mewn ardaloedd trefol a gwledig, byw yn y gymuned, yr hyn sy'n gwneud gwahaniaeth gwirioneddol i bobl sy'n byw yn annibynnol yn y gymuned, a hefyd baratoi ar gyfer y dyfodol. Mae rhywfaint o hynny yn cyffwrdd ag unigrwydd ac arwahanrwydd. Felly, bydd y fforwm cynghori gweinidogol sy'n gyrru'r gwaith hwnnw, ynghyd ag ymgysylltu â phobl hŷn hefyd, yn gweithredu o nawr tan y gwanwyn y flwyddyn nesaf. Yna, byddan nhw'n cyflwyno'r fframwaith a byddwn ninnau'n bwrw ymlaen gyda'r gwaith y maen nhw'n cyfeirio ato ac yn dweud, 'Dyma sut y gwnewch chi i hyn ddigwydd mewn gwirionedd ar lawr gwlad ac adeiladu ar y gwaith a wnaethom ni.' Felly, mae ffyrdd o fwrw ymlaen â hyn, ond croesawaf unwaith eto'r gefnogaeth i sbarduno ac arloesi yn y maes hwn. Nid ydym wedi cyrraedd yno eto ac nid wyf yn credu y cyrhaeddwn byth. Os eisteddwn yn ôl a dweud ein bod ni'n fodlon, byddwn wedi methu. Mae angen inni ddal ati a phwyso ar gyfer gwireddu'r hawliau hyn.